wickkiey/tamil-wikipedia-markdown huggingface dataset:
# ஒரியோல் மாகாணம்


**ஒரியோல் மாகாணம்** (*Oryol Oblast*, , *ஒர்லோவ்ஸ்கயா ஓபிலாஸ்த்*) என்பது உருசியாவின் நடுவண் அலகும், உருசியாவின் ஒரு மாகாணமும் ஆகும். இதன் நிர்வாக மையம் ஒரியோல் நகரம். மக்கள் தொகை: 786,935 (2010 கணக்கெடுப்பு .)  

## புவியியல்
இந்த பிராந்தியம் மைய கூட்டமைப்பு மாவட்டத்தின் தென்மேற்கு பகுதியில் அமைந்துள்ளது. இதன் எல்லைகளாக வடக்கில் கலூகா மாகாணம், மற்றும் துலா வட்டாரம், மேற்கில் பிரையான்சுக் மாகாணம், தெற்கில் கூர்க்ஸ் ஒப்லாஸ்து, கிழக்கில் லிபெட்ஸ்க் ஒப்லாஸ்து, ஆகியன உள்ளன. இந்த ஒப்லாஸ்து வடக்கு தெற்காக 150 கிலோமீட்டர் (93 மைல்), கிழக்கு மேற்காக 200 கிலோமீட்டர் (120 மைல்) நீளமும் 24,700 சதுர கிலோமீட்ர் (9,500 சதுர மைல்) பரப்பளவு கொண்டு, சிறிய மாகாணமாக உள்ளது.  

பிராந்தியத்தின் சராசரி சனவரி வெப்பநிலை -8° டிகிரி செல்சியஸ் (18 ° பாரங்கீட்), சராசரி சூலை வெப்பநிலை +18° டிகிரி செல்சியஸ் (64° டிகிரி பாரன்ஹீட்) கொண்டுள்ளது. சராசரி மழையளவு 490 மிமீ முதல் 590 மிமீ வரை, பனிமழை ஆண்டுக்கு சராசரி 126 நாட்கள்வரை நிலவுகிறது. பிராந்தியத்தில் 4,800 சதுர கிலோமீட்டர் (1,900 சதுர மைல்) கரிசல் மண் கொண்டுள்ளது.  

## பொருளாதாரம்
இந்த ஒப்லாஸ்துவின் முக்கிய தொழில்கள் உணவு மற்றும் இலகுரக தொழிற்துறை, குறிப்பாக பொறியியல், உலோகத் தொழில்கள் உள்ளன. மேலும் பல்வேறு துறைகளுக்கு தேவையான கருவிகளான போர்க் லிப்ட் என்னும் பாரந்தூக்கிகள் சரக்குந்துகள், கட்டுமான மற்றும் விவசாய உபகரணங்கள், இயந்திரங்கள் நகராட்சி சேவைக் கருவிகள் போன்றவை தயாரிக்கப்படுகின்றன. பிராந்தியத்தின் முதல் எண்ணியல் தொலைபேசி இணைப்பகம் , 1998 இல் அறிமுகப்படுத்தப்பட்டது.  

## வேளாண்மை
ஒப்ளாஸ்துவின் வேளாண் நிலங்களில் பெரும்பாலும் உணவு தானிய உற்பத்தி செய்யப்படுகிறது. முதன்மையாக குளிர்காலத்தில் கோதுமை, கம்பு ஆகியன முக்கிய பயிர்களாக உள்ளன. மேலும் ஓட்ஸ் , பார்லி, உருளைக்கிழங்கு போன்றவையும் சாகுபடி ஆகிறன. மாட்டிறைச்சி, பால் போன்றவற்றுக்கான மாட்டுப் பண்ணை, பன்றிப் பண்ணை, இறைச்சி மற்றும் கம்பளிக்கான ஆடுவளர்ப்பு, கோழி வளர்ப்பு , மற்றும் குதிரை வளர்ப்பு ஆகிய கால்நடை வளர்ப்பு தொழில்கள் உள்ளன.  

## மக்கள் வகைப்பாடு
பிராந்தியத்தின் மக்கள் தொகை: 786,935 ( 2010 கணக்கெடுப்பு ); 860,262 ( 2002 மக்கள் தொகை கணக்கெடுப்பு ); 890,636 ( 1989 மக்கள் தொகை கணக்கெடுப்பு .)  
- **2012 முதன்மை புள்ளிவிவரங்கள்**
- பிறப்பு: 8 650 (1000 க்கு 11.1)
- இறப்பு: 12 639 (1000 க்கு 16.2)
- **மொத்த கருத்தரிப்பு விகிதம்:**
2009 - 1.45 | 2010 - 1.50 | 2011 - 1.43 | 2012 - 1.54 | 2013 - 1.53 | 2014 - 1.53 (இ)  
- இனக்குழுவினர் (2010):

## சமயம்
2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில் 40.9% பேர் உருசிய மரபுவழித் திருச்சபை கிருத்தவர்கள், 5% பேர் திருச்சபை இணைப்பில்லாத பொதுவான கிருத்துவர்கள் , 1% கிழக்கு மரபுவழி திருச்சபை கிருத்தவர்கள், 1% ஸ்லாவிக் நாட்டுப்பற மதத்தினர், 1% பழைய நம்பிக்கையாளர்கள், 34% ஆன்மீக மத நாட்டம் அற்றவர்கள். 8% நாத்திகர், 9.1% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# பைராபி அணை



**பைராபி அணை**,80 மெகாவாட் திறன் கொண்ட அணை ஆகும். இது மிசோரத்தின் கோலாசிப் மாவட்டத்தின் பைராபி என்ற கிராமத்தில், தலாங் ஆற்றின் மீது கட்டப்படும்.  

அணை தொடர்பாக சிகரியா பவர் லிமிடெட் என்ற தனியார் நிறுவனத்துடன் மிசோரம் அரசு ஒப்பந்தம் செய்துள்ளது. அணையின் மூலம் தயாரிக்கப்படும் மின்சாரத்தில் 13% மின்சாரம் மாநில அரசுக்கு இலவசமாக வழங்கப்படும். மீதியுள்ள மின்சாரம் அரசுக்கு விற்கப்படும்.
# போகோர்


**போகோர்** (ஆங்கிலம்: *Bogor*, இந்தோனேசியம்: Kota Bogor, இடச்சு: *Buitenzorg*) என்பது இந்தோனேசியா, மேற்கு சாவகம் தீவில் மைந்துள்ள ஒரு நகரமாகும். போகோர் ஜகார்த்தா பெருநகரப் பகுதியில் 6-ஆவது பெரிய நகரமாகும். மற்றும் தேசிய ரீதியாக 14-ஆவது பெரிய நகரமும் ஆகும்.  

இது 1 மில்லியனுக்கும் அதிகமான மக்கள் தொகையைக் கொண்டுள்ளது. இந்நகரம் முக்கிய பொருளாதார, விஞ்ஞான, கலாச்சார மற்றும் சுற்றுலா மையமும் ஆகும்.
# கார்பன் – நைட்ரசன் பிணைப்பு

**கார்பன் – நைட்ரசன் பிணைப்பு** *(Carbon–Nitrogen bond)* என்பது கார்பன் மற்றும் நைட்ரசன் அணுக்களுக்கு இடையே உண்டாகும் சகப்பிணைப்பு இணைப்பைக் குறிக்கும். கரிம வேதியியல் மற்றும் உயிர் வேதியியல் சேர்மங்களில் ஏராளமாகக் காணப்படும் பிணைப்புகளில் இதுவும் ஒன்றாகும்.  

நைட்ரசனிடம் ஐந்து இணைதிறன் எலக்ட்ரான்கள் உள்ளன. எளிய அமீன்களில் நைட்ரசன் மூன்று இணைதிறன் எலக்ட்ரான்களைப் பெற்றிருக்கிறது. எஞ்சியிருக்கும் இரண்டு எலக்ட்ரான்கள் தனித்த எலக்ட்ரான் இரட்டைகளாக உருவாகின்றன. அமோனியம் உப்புகளில், நைட்ரசன் இந்த இரட்டையின் மூலமாக ஐதரசன்\ஐதரசனுடன் கூடுதலாக ஒரு பிணைப்பை உருவாக்கி இணைதிறனை நான்காகவும் நேர்மின் சுமையை ஒன்றாகவும் அதிகரித்துக் கொள்கிறது. எனவே வடிவமைப்பைப் பொறுத்து பல நைட்ரசன் சேர்மங்களால் இயல்பான காரங்களாக இருக்கமுடியும். அமைடுகளில் உள்ள நைட்ரசன் அணு ஒரு காரமாக இருப்பதில்லை. ஏனெனில் உள்ளடங்காப் பிணைப்பு தனித்த எலக்ட்ரான் இரட்டைகள் இரட்டைப் பிணைப்பாக இருக்கின்றன. பிரோலில் தனித்த எலக்ட்ரான் இரட்டைகள் அரோமாட்டிக் ஆறு எலக்ட்ரான் தொகுதியின் ஒரு பகுதியாக உள்ளன.  

கார்பன் – கார்பன் பிணைப்புகள் போலவே இப்பிணைப்புகளால் இமைன்களில் உள்ள நிலையான இரட்டைப் பிணைப்புகள் போலவும் நைட்ரைல்களில் உள்ள முப்பிணைப்புகள் போலவும் உருவாகமுடியும். எளிய அமீன்களில் பிணைப்பு நீளம் 147.9 பைக்கோ மீட்டர் முதல் 147.5 பைக்கோ மீட்டர்களாகவும், நைட்ரோ மீத்தேன் போன்ற C-N= சேர்மங்களில் 135.2 பைக்கோ மீட்டர் வரையிலும், பிரிடின் போன்ற பகுதி இரட்டைப்பிணைப்புச் சேர்மங்களில் 115.8 பைக்கோ மீட்டர் வரையிலும் முப்பிணைப்புச் சேர்மங்களில் நைட்ரைல்களில் உள்ளது போன்றும் மாறுபடுகின்றன.  

ஒரு CN பிணைப்பானது நைட்ரசனை நோக்கி வலிமையாக முனைவுறுகிறது. ( கார்பன் மற்றும் நைட்ரசனின் எலக்ட்ரான் கவர்திறன் முறையே 2.55 மற்றும் 3.04 ஆகும்.) பின்னதாக இருமுனைத் திருப்புத்திறனும் உயர்வாகவே இருக்கிறது. சயனமைடு 4.27 டி, ஈரசோ மீத்தேன் 1.5 டி, மெத்தில் அசைடு 2.17 டி, பிரிடின் 2.19 டி. என்பவை சில உதாரணங்களாகும். இந்தக் காரணத்தினாலேயே CN பிணைப்பு கொண்ட பல சேர்மங்கள் தண்ணீரில் கரையக்கூடியவையாக உள்ளன.  

## நைட்ரசனுள்ள வேதி வினைக்குழுக்கள்

| வேதியியல் வகுப்பு | பிணைப்பு வரிசை | வாய்ப்பாடு | அமைப்பு வாய்ப்பாடு | உதாரணம் | சராசரி C–N பிணைப்பு நீளம் (Å) |
| --- | --- | --- | --- | --- | --- |
| அமீன்கள் | 1 | R<sub>2</sub>C-NH<sub>2</sub> | மெத்திலமீன் | 1.469 (நடுநிலை அமீன்)
1.499 (அமோனியம் உப்பு) |  |
| அசிரிடின்கள் | 1 | CH<sub>2</sub>NHCH<sub>2</sub> | மிட்டோமைசீன் | 1.472 |  |
| அசைடுகள் | 1 | R<sub>2</sub>C-N<sub>3</sub> | பீனைல் அசைடு |  |  |
| அனிலின்கள் | 1 | Ph-NH<sub>2</sub> | அனிசிடின் | 1.355 (sp<sup>2</sup> N)
1.395 (sp<sup>3</sup> N)
1.465 (அமோனியம் உப்பு) |  |
| பிரோல்கள் | 1 | பொர்பைரின் | 1.372 |  |  |
| அமைடுகள் | 1.2 | R-CO-NR<sub>2</sub> | அசிட்டமைடு | 1.325 (முதன்மை)
1.334 (இரண்டாம் நிலை)
1.346 (மூன்றாம் நிலை) |  |
| பிரிடின்கள் | 1.5 | pyr | நிக்கோடினமைடு | 1.337 |  |
| இமைன்கள் | 2 | R<sub>2</sub>C=NR | 1,5- டையசாபைசைக்ளோ(4.3.0)னோன்-5-யீன் | 1.279 (C=N பிணைப்பு)
1.465 (C–N பிணைப்பு) |  |
| நைட்ரைல்கள் | 3 | R-CN | பென்சோநைட்ரைல் | 1.136 |  |
| சமநைட்ரைல்கள் | 3 | R-NC | தாசுமிக் | } |  |
# செர்லுய் பி அணை



**செர்லுய் பி அணை**, இந்தியாவின் மிசோரம் மாநிலத்திலுள்ள கோலாசிப் மாவட்டத்தில் உள்ள செர்லுய் ஆற்றின் மீது கட்டப்பட்டுள்ளது. இந்த அணை 12 மெகாவாட் மின்சாரம் தயாரிக்கும் திறன் கொண்டது. 2003ஆம் ஆண்டில் தொடங்கப்பட்டது. இந்த அணைஅயை பாரத மிகு மின் நிறுவனம், மெட்டலர்ஜிகல் எலக்ட்ரிகல் கன்சல்டன்ட் இந்தியா லிமிடெட் ஆகிய நிறுவனங்கள் கட்டியுள்ளன. இந்த அணைக்கு அருகில் காடும் ஏரியும் இருப்பதால், சுற்றுலாத் தலமாக மாற்றும் திட்டத்தை மிசோரத்தின் சுற்றுலாத் துறை மேற்கொண்டுள்ளது. இது மீன் வளர்க்கும் இடமாகவும் மேம்படுத்தப்பட்டுள்ளது.
# சிரபொன்


**சிரபொன்** அல்லது **செரிபொன்** (ஆங்கிலம்: *Cirebon*; சுந்தானிய மொழி: ᮎᮤᮛᮨᮘᮧᮔ᮪) என்பது இந்தோனேசியாவின் மேற்குச் சாவகத்தில் அமைந்துள்ள ஒரு நகரம் ஆகும். 2010-இன் மதிப்பீட்டின் அடிப்படையில் இதன் மக்கள் தொகை 2,366,340 ஆகும்.  

இது 1,021.88 சதுர கிலோமீற்றர் பரப்பளவைக் கொண்டுள்ளது.
# துருக்கியில் இந்தியர்கள்



**துருக்கியில் இந்தியர்கள்** *(Indians in Turkey)* ஒரு சிறிய சமூகமாக, எண்ணிக்கையில் 300 நபர்கள் சுமார் 100 குடும்பங்களாக வாழ்கின்றனர். இவர்களில் பெரும்பாலானவர்கள் மருத்துவர்கள் மற்றும் கணினி பொறியாளர்கள் அல்லது பன்னாட்டு நிறுவனத்தில் தொழிலாளர்கள் ஆவர். துருக்கியில் இந்தியாவின் சார்பாக ரிலையன்சு தொழில் நிறுவனம், டாட்டா மோட்டார்சு போன்ற தனியார் நிறுவனங்களின் வர்த்தகமும் நடைபெறுகிறது.  

துருக்கியிலுள்ள இந்தியர்களில் பெரும்பாலோர் இந்து சமயத்தைச் சேர்ந்தவர்கள் என்பதால், அவர்கள் ஒரு பெரிய இந்து சமூகமாக வாழ்கிறார்கள். இந்திய உணவுகள், பண்பாடு மற்றும் சினிமா போன்ற பழக்கவழக்கங்கள் துருக்கி முழுவதும் பரவலாக பிரபலமாகியுள்ளன.  
சமீப காலங்களில், இந்திய துருக்கிய நல்லுறவுகளை மேம்படுத்தும் விதமாகவும் இந்திய சமூகத்தினர்ரின் வளர்ச்சிக்காகவும் இந்தியாவில் இருந்து சுற்றுலா மற்றும் கலாச்சாரத்தை பரவலாக்கி ஊக்குவிக்க முயற்சிகள் மேற்கொள்ளப்படுகின்றன.
# ஹார்ட்ஸ்ட்ரிங்ஸ்



**ஹார்ட்ஸ்ட்ரிங்ஸ்** இது ஒரு தென் கொரியா நாட்டு காதல் மற்றும் நகைச்சுவை கலந்த தொலைக்காட்சி தொடர் ஆகும். இந்த தொடரை பயோ மின்-சூ என்பவர்இயக்கியுள்ளார். இந்த தொடரில் கதாநாயகியாக பார்க் ஷின்-ஹே மற்றும் கதாநாயகனாக யுங் யோங்-ஹ்வா நடித்துள்ளனர்.  

இந்த தொடர் 29 ஜூன் 2011ஆம் ஆண்டு முதல் 19 ஆகஸ்ட் 2011ஆம் ஆண்டு வரை எம்பிசி என்ற தொலைக்காட்சியில் புதன் மற்றும் வியாழக்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகி 15 அத்தியாயங்களுடன் நிறைவடைந்தது.
# வாடிப்பட்டி ஊராட்சி ஒன்றியம்



**வாடிப்பட்டி ஊராட்சி ஒன்றியம்** (VADIPPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

வாடிப்பட்டி வட்டத்தில் அமைந்த இந்த இவ்வூராட்சி ஒன்றியத்தில் 23 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் வாடிப்பட்டியில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, இந்த ஊராட்சி ஒன்றியத்தின் மொத்த மக்கள் தொகை 73,498 ஆகும். அதில் ஆண்கள் 36,977; பெண்கள் 36,521 உள்ளனர். பட்டியல் சமூக மக்களின் தொகை 20,440 ஆக உள்ளது. அதில் ஆண்கள் 10,161; பெண்கள் 10,279 ஆக உள்ளனர். பட்டியல் பழங்குடி மக்களின் தொகை 1,136 ஆக உள்ளது. அதில் ஆண்கள் 577; பெண்கள் 559 ஆக உள்ளனர்.  
## ஊராட்சி மன்றங்கள்
வாடிபட்டி ஊராட்சி ஒன்றியத்தில் உள்ள 23 ஊராட்சி மன்றங்களின் விவரம்;  

1. ஆண்டிபட்டி
1. இராமையன்பட்டி
1. இரும்பாடி
1. கச்சைகட்டி
1. கட்டக்குளம்
1. கருப்பட்டி
1. காடுபட்டி
1. குட்லாடம்பட்டி
1. குருவித்துறை
1. சி. புதூர்
1. சித்தாலங்குடி
1. செம்மினிபட்டி
1. திருவாலவாயநல்லுர்
1. திருவேடகம்
1. தென்கரை
1. நாச்சிகுளம்
1. நெடுங்குளம்
1. பூச்சம்பட்டி
1. மன்னாடிமங்களம்
1. முள்ளிப்பள்ளம்
1. மேலக்கால்
1. ரிஷபம்
1. விராலிபட்டி
# பெரியார் அரசு கலைக் கல்லூரி, கடலூர்


**பெரியார் அரசு கலைக் கல்லூரி** (*Periyar Government Arts College*) என்பது இந்தியாவின் தமிழ்நாட்டில், கடலூர் மாவட்டத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் தொடங்கப்பட்டது. தேசிய மதிப்பீடு மற்றும் தரச்சான்று அவையின் அனுமதியுடன் திருவள்ளுவர் பல்கலைக்கழகத்திற்கு உட்பட்ட கல்லூரியாக இயங்கி வருகிறது. இக்கல்லூரி 2022-23ஆம் கல்வி ஆண்டு முதல் சிதம்பரம், அண்ணாமலைப் பல்கலைக்கழக இணைவுக் கல்லூரியாகச் செயல்படும்.  

## வழங்கும் படிப்புகள்
### இளநிலைப் படிப்புகள்

- தமிழ்
- ஆங்கிலம்
- வரலாறு
- பொருளியல்
- வணிகவியல்
- கணிதம்
- இயற்பியல்
- வேதியியல்
- தொழிற்துறை வேதியியல்
- தாவரவியல்
- கணினி அறிவியல்
- காட்சித் தொடர்பியல்
- விலங்கியல்
- புள்ளியியல்
- நுண்ணுயிரியல்
- உளவியல்
- அரசியல் அறிவியல்

### முதுநிலைப் படிப்புகள்

- தமிழ்
- ஆங்கிலம்
- வரலாறு
- பொருளியல்
- கணிதம்
- இயற்பியல்
- கணினி அறிவியல்
- தாவரவியல்
- விலங்கியல்
- வணிகவியல்
- அரசியல் அறிவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கடலூர் மாவட்டத்திலுள்ள கல்வி நிலையங்கள்
# உசிலம்பட்டி ஊராட்சி ஒன்றியம்



**உசிலம்பட்டி ஊராட்சி ஒன்றியம்** (USILAMPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

இந்த ஊராட்சி ஒன்றியத்தில் பதினெட்டு ஊராட்சி மன்றங்களை கொண்டுள்ளது. உசிலம்பட்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் உசிலம்பட்டியில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, இவ்வூராட்சி ஒன்றியத்தின் மொத்த மக்கள் தொகை 73,405 ஆகும். அதில் ஆண்கள் 37,664; பெண்கள் 35,741 உள்ளனர். பட்டியல் சமூக மக்களின் தொகை  
11,919 ஆக உள்ளது. அதில் ஆண்கள் 6,120; பெண்கள் 5,799 ஆக உள்ளனர். பட்டியல் பழங்குடி மக்களின் தொகை 161 ஆக உள்ளது. அதில் ஆண்கள் 80; பெண்கள் 81 ஆக உள்ளனர்.  
## ஊராட்சி மன்றங்கள்
உசிலம்பட்டி ஊராட்சி ஒன்றியத்தில் உள்ள 18 ஊராட்சி மன்றங்களின் விவரம்;  

1. அல்லிகுண்டம்
1. இராஜக்காப்பட்டி
1. உத்தப்பநாய்க்கனூர்
1. எருமார்பட்டி
1. கல்லூத்து
1. கீரிப்பட்டி
1. சீமானூத்து
1. திம்மநத்தம்
1. தொட்டப்பநாய்க்கனூர்
1. நக்கலப்பட்டி
1. நடுப்பட்டி
1. நல்லுத்தேவன்பட்டி
1. போத்தம்பட்டி
1. மானூத்து
1. மேக்கிழார்பட்டி
1. வகுரணி
1. வடுகப்பட்டி
1. ஜோதிநாய்க்கனூர்
# கம்போடியாவில் இந்தியர்கள்



**கம்போடியாவில் இந்தியர்கள்** *(Indians in Cambodia)* ஒரு சமூகமாக மிகச்சிறிய அளவில் வாழ்கிறார்கள். அவர்களில் பெரும்பாலானவர்கள் புலம்பெயர்தவகள் மற்றும் நாடுகடத்தப்பட்டவர்கள் ஆவர். மூன்றில் ஒரு பகுதி இந்தியர்கள் குறிப்பாக கம்போடியத் தலைநகரமான புனோம் பென்னில் வசிக்கிறார்கள் என மதிப்பிடப்பட்டுள்ளது.  

## வரலாறு

பண்டைக்காலந் தொட்டே இந்தியா கம்போடியா உறவுகள் தொடர்ந்து வந்துள்ளன. கம்போடியாவில் இந்தியர்கள் செல்வாக்குடன் இருந்துள்ளனர் என்பதை தமிழ் இந்துமத பாணியிலமைந்த அங்கோர் வாட் ஆலயம் முதல் கெமர் எழுத்துகள் வரை உறுதி செய்கின்றன. தென்னிந்திய மொழிகளான தமிழ் மற்றும் சமசுகிருத எழுத்துருக்களில் இருந்து தோன்றியவையே கெமர் எழுத்துக்கள் ஆகும். தமிழ்நாட்டைச் சார்ந்த பாண்டிய மன்னன் திரு மாறன் 2 வது நூற்றாண்டில் கம்போடியாவில் ஒர் இந்துமதப் பேரரசை நிறுவி ஆட்சி செய்துள்ளார். கம்போடியாவில் உள்ள சமசுகிருதக் கல்வெட்டில் இவருடைய பெயர் இடம்பெற்றுள்ளது.  

1960 மற்றும் 1970 ஆம் ஆண்டுகளுக்கு இடைப்பட்ட காலத்தில் தற்கால நவீன இந்தியர்களின் முதலாவது குடியேற்றம் நிகழ்ந்துள்ளது. பஞ்சாபின் வடக்குப் பகுதியில் இருந்து வந்த இவர்கள் பொற்கொல்லர்களாகவும், பணம் கொடுத்து வாங்கும் கந்து வட்டிக்காரர்களாகவும் , மத்திய சந்தைப் பகுதியில் வர்த்தகம் புரிபவர்களாகவும் இருந்துள்ளனர். ஆனால் கெமர் ரூச் படையினரின் வருகைக்குப் பின்னர் இவர்கள் இந்தியா திரும்பினர். பொல் பொட்டின் ஆட்சி முடிவுக்கு வந்த பின்னர் இவர்கள் மீண்டும் கம்போடியாவில் குடியேறினர்,  

## தற்காலநிலை

இன்று, கம்போடியாவில் பல இந்தியர்கள் உணவகங்கள் , மருந்தகங்கள், போன்ற தொழில்களில் ஈடுபட்டுள்ளனர். வளர்ந்துவரும் கம்போடியப் பொருளாதாரம் பல இந்தியர்களை ஈர்த்துள்ளது. பாங்காக், கோலாலம்பூர் மற்றும் சிங்கப்பூர் போன்ற ஊர்களைப் போலில்லாமல் புனோம் பென்னில் மிகக் குறைவான எண்ணிக்கையில் இந்தியர்கள் இருப்பதால் இவர்களுக்குப் போதிய அளவுக்கு ஆதரவும் பின்புலமும் இல்லாமல் இருக்கின்றனர். ஆனால் உள்ளூர் சமூகத்தில் நெருக்கமான உறவு கொண்ட இனக்குழுவாக ஒன்றுபட்டு வாழ்கின்றனர்.  

கம்போடியாவில் இந்தியக் கலாச்சாரத்தைக் காணமுடிகிறது. தீபாவளி மற்றும் ஓலி போன்ற இந்துமதப் பண்டிகைகள் இந்திய சமூகத்தினரால் கொண்டாடப்படுகின்றன. புகழ்பெற்ற இந்தி நாடகங்கள் செயற்கைக் கோள் தொலைக் காட்சிகளில் ஒளிபரப்படுகின்றன. தேர்ந்தெடுக்கப்பட்ட சில இந்திய உணவகங்களில் வாரந்தோறும் இந்தி மொழித் திரைப்படங்கள் மற்றும் கிரிக்கெட் போட்டிகளை ஒளிபரப்புகின்றன. செய்திகள் மற்றும் பொழுதுபோக்கு நிகழ்ச்சிகளுக்காக இந்திய அடிப்படையிலான சில இணைய தளங்களும் செயல்படுகின்றன.
# மடியுன்


**மடியுன்** (**Madiun**) என்பது கிழக்கு சாவகம், இந்தோனேசியாவில் அமைந்துள்ள ஒரு நகரம் ஆகும். 2010இன் மதிப்பீட்டின் அடிப்படையில் இதன் மக்கள் தொகை 170,964 ஆகும். 2014இன் மதிப்பீட்டின் அடிப்படையில் இதன் மக்கள் தொகை 175,767 ஆகும். இது 33.92 சதுர கிலோமீற்றர் பரப்பளவைக் கொண்டுள்ளது.
# மேற்கிந்தியத் துடுப்பாட்ட அணியின் ஆத்திரேலியச் சுற்றுப்பயணம், 2015-16



மேற்கிந்தியத்தீவுகள் துடுப்பாட்ட அணி ஆத்திரேலியாவில் 2015 டிசம்பர் 2 முதல் 2016 சனவரி 7 வரை மூன்று தேர்வுத் துடுப்பாட்டப் போட்டிகளிலும், இரண்டு பயிற்சிப் போட்டிகளிலும் பங்குபற்றியது. ஆத்திரேலிய அணி 2–0 என்ற கணக்கில் வெற்றி பெற்று பிராங்க் நோரெல் விருதைத் தக்க வைத்துக் கொண்டது.  

ஆடம் வோஜசு தொடர் ஆட்ட நாயகனாக ரிச்சி பெனோட் விருதைப் பெற்றுக் கொண்டார்.  

## அணிகள்
| தேர்வுகள் |  |  |
| --- | --- | --- |
| * ஸ்டீவ் சிமித் (த)
* டேவிட் வார்னர் (துத)
* ஜோ பர்ன்சு
* ஜோசு ஆசில்வுட்
* நேத்தன் லியோன்
* மிட்செல் மார்ஷ்
* பீட்டர் நெவில் (குகா)
* பீட்டர் சிடில்
* ஆடம் வோஜசு
* சோன் மார்சு
* ஜேம்சு பட்டின்சன்
* நேத்தன் கூல்ட்டர்-நைல் | * ஜேசன் ஹோல்டர் (த)
* கிரைக் பிராத்வெயிட் (துத]])
* தேவேந்திரா பிசூ
* செருமைன் பிளாக்வுட்
* கார்லோசு பிராத்வைட்
* டாரென் பிராவோ
* ராஜீந்திரா சந்திரிக்கா
* சேன் டௌரிச்
* சானன் கேப்ரியல்
* சாய் ஹோப்
* தினேசு ராம்தின் (குகா)
* கேமர் ரோச்
* மார்லன் சாமுவேல்சு
* ஜெரோம் டெய்லர்
* ஜோமல் வரிக்கான் | } |

## தேர்வுத் தொடர் (பிராங்க் நொரெல் விருது)

### 1வது தொடர்

### 2வது தேர்வு

### 3வது தேர்வு
# ஊசு தேசம்


**ஊசு தேசம்** அல்லது **ஊத்ஸ் தேசம்** (*Land of Uz*) என்பது பழைய ஏற்பாட்டின் "யோபு" எனும் புத்தகத்தில் குறிப்பிடப்பபடுள்ள ஒரு இடமாகும். யோபுவினுடைய ஆகமத்தில் 'ஊசு தேசத்தில் யோபு எனும் பெயர் கொண்ட ஒரு மனுஷன் இருந்தான்"; எனக் குறிப்பிடப்பட்டிருக்கின்றது  என்ற போதும் யோபு என்பவர் எக்காலத்தில் வாழ்ந்தார் என்பதும் ஊசு எனும் தேசம் எங்கு அமைந்திருந்தது என்பது பற்றிய தகவல்கள் வேதாகமத்தில் குறிப்பிடப்படவில்லை.  

சாக்கடல் ஏடுகள் அல்லது கும்ரான் ஏடுகளில் உள்ள பிரதியொன்றில் ஊசு தேசமானது யூப்பிரட்டிஸ் அருகே ஆராமிற்கு அண்மையில் அமைந்துள்ளதாகக் குறிப்பிடப்பட்டுள்ளது  

"ஊசு தேசம்" சிலவேளைகளில் ஏதோம் இராச்சியத்தில் காணப்பட்டதாக ஆய்வாளர் கூறுகின்றனர். இது இக்கால யோர்தான் மற்றும் தெற்கு  இஸ்ரேல் பகுதிகளாகும்.<div>புலம்பல் 4 : 21 "ஊசு நாட்டில் வாழும் மகளே! ஏதோம்! அகமகிழ்ந்து அக்களித்திடு" இவ் வசனமானது ஊசு தேசமானது தெற்கு அரேபியாவையும் இன்னும் பல பிரதேசங்களையும் உள்ளடக்கியதாக இருந்திருக்கலாம்.
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை


**கலைஞர் கருணாநிதி அரசு மகளிர் கலைக் கல்லூரி** (முன்னர் **அரசு மகளிர் கலைக் கல்லூரி, புதுக்கோட்டை** (*Government Arts College for Women (Autonomous), Pudukkottai*) என்பது இந்தியாவின் தமிழ்நாட்டில், புதுக்கோட்டை மாவட்டத்தில் தன்னாட்சி தகுதியுடன் செயற்பட்டுவரும் மகளிருக்கான தமிழக அரசின் கலை அறிவியல் கல்லூரியாகும்.  

## வரலாறு
இக்கல்லூரி 1969ஆம் ஆண்டில் தொடங்கப்பட்டது. 1972-73ஆம் கல்வியாண்டில் 21 ஏக்கர் நிலப்பரப்பில் புதுக்கோட்டை நகரில் கட்டப்பட்ட கல்லூரியின் நிரந்திர கட்டடித்திலிருந்து கல்லூரி செயல்படத் தொடங்கியது. சென்னைப் பல்கலைக்கழகத்தின் இணைப்புக் கல்லூரியாக தொடங்கப்பட்ட இக்கல்லூரி, 1982ஆம் ஆண்டில் தொடங்கப்பட்ட திருச்சிராப்பள்ளி, பாரதிதாசன் பல்கலைக்கழகத்தின் இணைவுக் கல்லூரியாக தன்னாட்சித் தகுதியுடன் செயற்பட்டு வருகிறது.  

## வழங்கப்படும் படிப்புகள்
### இளநிலைப் படிப்புகள்
#### அறிவியல்
- இயற்பியல்
- வேதியியல்
- கணிதம்
- விலங்கியல்
- கணினி அறிவியல்
- தாவரவியல்

#### கலை
- வரலாறு
- தமிழ் இலக்கியம்
- ஆங்கில இலக்கியம்
- பொருளியல்
- சுற்றுலா மற்றும் பயணமேலாண்மை

#### வணிக நிர்வாகவியல்
#### வணிகவியல்

### முதுநிலைப் படிப்புகள்
#### அறிவியல்
- இயற்பியல்
- வேதியியல்
- கணிதம்
- விலங்கியல்
- கணினி அறிவியல்

#### கலை
- வரலாறு
- தமிழ் இலக்கியம்
- ஆங்கில இலக்கியம்
- பொருளியல்

#### வணிகவியல்

## ஆய்வுப் படிப்புகள்
- தமிழ்
- ஆங்கிலம்
- வரலாறு
- பொருளியல்
- கணிதம்
- இயற்பியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- புதுக்கோட்டை மாவட்டத்திலுள்ள கல்வி நிலையங்கள்
# சேடபட்டி ஊராட்சி ஒன்றியம்



**சேடப்பட்டி ஊராட்சி ஒன்றியம்** (SEDAPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில அமைந்துள்ளது.  

பேரையூர் வட்டத்தில் உள்ள இவ்வூராட்சி ஒன்றியம் 31 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் சேடப்பட்டியில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, சேடப்பட்டி ஊராட்சி ஒன்றியத்தின் மொத்த மக்கள் தொகை 96,182 ஆகும். அதில் ஆண்கள் 48,574; பெண்கள் 47,608 உள்ளனர். பட்டியல் சமூக மக்களின் தொகை 28,270ஆக உள்ளது. அதில் ஆண்கள் 14,306; பெண்கள் 13,964ஆக உள்ளனர். பட்டியல் பழங்குடி மக்களின் தொகை 139 ஆக உள்ளது. அதில் ஆண்கள் 67; பெண்கள் 72 ஆக உள்ளனர்.  

## ஊராட்சி மன்றங்கள்
சேடப்பட்டி ஊராட்சி ஒன்றியத்தில் உள்ள 31 ஊராட்சி மன்றங்களின் விவரம்;  

1. அதிகாரிப்பட்டி
1. அத்திப்பட்டி
1. ஆத்தங்கரைப்பட்டி
1. இ. கோட்டைப்பட்டி
1. உத்தபுரம்
1. காளப்பன்பட்டி
1. குடிசேரி
1. குடிப்பட்டி
1. குப்பல்நத்தம்
1. கேத்துவார்பட்டி
1. சாப்டூர்
1. சின்னக்கட்டளை
1. சீலநாயக்கன்பட்டி
1. சூலபுரம்
1. செம்பரணி
1. சேடப்பட்டி
1. தாடையம்பட்டி
1. திருமாணிக்கம்
1. துள்ளுகுட்டிநாய்க்கனூர்
1. பாப்பிநாயக்கன்பட்டி
1. பாழையூர்
1. பூசலபுரம்
1. பெரியகட்டளை
1. பெருங்காமநல்லூர்
1. பேரையம்பட்டி
1. மள்ளபுரம்
1. முத்துநாகையாபுரம்
1. மேலதிருமாணிக்கம்
1. வண்டபுலி
1. வண்டாரி
1. வேப்பம்பட்டி

## ஊராட்சில் உள்ள முக்கியமான கோவில்கள்
- குப்பல்நத்தம் பொய்கைமலை சமணக் குகைக் கோவில்
- குப்பல்நத்தம் வெங்கடாஜலபதி கோயில்
- சங்கிலி கருப்பசாமி கோவில் சேடபட்டி
- சொர்ணமுத்து புதுமாரி அம்மன் கோவில் சின்னக்கட்டளை
- அத்திப்பட்டி புதுமாரியம்மன் கோவில்
- மேலத்திருமாணிக்கம் அம்மச்சி அம்மன் கோயில்
- காளப்பன்பட்டி காத்தாண்டம்மன் கோயில்
## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# புரோமோபுளோரோகார்பன்


**புரோமோபுளோரோகார்பன்கள்** *(Bromofluorocarbons)* என்பவை கார்பன், புரோமின் மற்றும் புளோரின் அணுக்கள் சேர்ந்து உருவாகும் மூலக்கூறுகளாகும். இவை பெரும்பாலும் தீயடக்கும் அமைப்புகளில் பயன்படுத்தப்படுகின்றன. ஏலோன் என்ற வணிகக் குறியீட்டுப் பெயர் கொண்ட வேதிப்பொருள் இவற்றிற்கு மாற்றாக பயன்படுத்தப்படுகிறது. இருந்தாலும் அனைத்து ஏலோன்களும் புரோமோபுளோரோகார்பன்களைக் கொண் டிருப்பதில்லை. சில ஏலோன்கள் குளோரினையும் பெற்றுள்ளன.  

குளோரோபுளோரோகார்பனைவிட அதிகமாகவும் வன்மையாகவும் புரோமோபுளோரோகார்பன்கள் ஒசோன் அடுக்குகளைப் பாதிக்கின்றன . ஆனாலும் சில கப்பல்களிலும் வானூர்திகளிலும் புரோமோபுளோரோகார்பன்கள் இன்றும் பயன்படுத்தப்படுகின்றன. ஏனெனில் இவற்றிற்கு மாற்றாக கிடைப்பவை இதனளவிற்கு திறனுள்ளவையாக இருக்கவில்லை. மொண்டிரியால் நெறிமுறையின்படி  

புரோமோபுளோரோகார்பன்கள் மிகவும் மந்தமானவையாகும். தீயின்போது இவை, ஆக்சிசனை எரிதலுக்குள் வரவிடாமல் தடுப்பது மட்டுமின்றி புரோமின் தனியுறுப்புகளை வெளியேற்றுகின்றன. இவ்வுறுப்புகள் எரிதல் வினையில் தலையிட்டு தடைசெய்கின்றன. முழுவதுமாக புளோரினேற்றம் செய்யப்பட்ட மூலக்கூறுகளுடன் ஒப்பிடுகையில் புரோமோபுளோரோகார்பன்கள் அதிக கொதிநிலையும் உருகுநிலையும் கொண்டுள்ளன.
# மொஜோகெர்த்தோ

**மொஜோகெர்த்தோ** (**Mojokerto**) என்பது இந்தோனேசியாவில் அமைந்துள்ள ஒரு நகரமாகும். இது கிழக்குச் சாவகத்தில் அமைந்துள்ளது. மொஜோகெர்த்தோ சுராபாயாவிற்கு 40 கிலோ மீற்றர் தென் மேற்காக அமைந்துள்ளது.  

## வெளியிணைப்புகள்
- About Mojokerto
Government Website, District  

Government Website, City
# எஸ்தர், மொர்தக்காய் கல்லறை



**எஸ்தர், மொர்தக்காய் கல்லறை** (*Tomb of Esther and Mordechai*) என்பது ஈரான் நாட்டிலுள்ள கமடான் என்ற இடத்தில் உள்ளது. இது எஸ்தர், மொர்தக்காய் என்போரின் அடக்க இடமாக நம்பப்படுகிறது. இது யூத புனிதப் பயண இடமாக உள்ளது.  

## மாற்று இடம்
நடுக் காலத்தில் முதல் தடவையாக வேறு ஒரு பாரம்பரிய இடம் பதிவாகியது. அதன்படி, இசுரேல், லெபனான் வட எல்லையில் அமைந்திருக்கும் "பர ஆம்" எனும் பெயரை ஒத்த பெயரைக் கொண்ட கலிலேயா தொல்பொருள் இடமான கஃபர் பர ஆம் எஸ்தர், மொர்தக்காய் என்போரின் அடக்க இடமாகக் குறிப்பிடப்பட்டது.
# கிம் டாம்



**கிம் டாம்** *(Kim Dam)* (அங்குல் எழுத்துமுறை:김담, hanja:金淡, 1416 - 1464)என்பவர் கொரிய யோசியோன் பேரரசைச் சார்ந்த ஓர் அரசியலாளரும் வானியலாளரும் அறிவியலாளரும் ஆவார். இவரது புனைபெயர் முசோங்கியோன் (무송헌, 撫松軒). இவர் கொரிய இலக்கியத்துக்கும் புவிப்பரப்பியலுக்கும் பங்களிப்பு செய்துள்ளார்.
# குரோமியம்(II) புளோரைடு


:CrCl<sub>2</sub> + 2 HF → CrF<sub>2</sub> + 2 HCl  

## அமைப்பு
பல இருபுளோரைடுகளை போல CrF2 இல் உள்ள Cr(II) எண்முக மூலக்கூற்று வடிவமைப்பு கொண்ட உரூத்தைல் அமைப்பை ஏற்கிறது. F− அயனி முக்கோண வடிவமைப்பையும் ஏற்கிறது. ஆறு Cr-F பிணைப்புகளில் இரண்டு பிணைப்புகள் நீண்ட 2.43 Å பிணைப்பு நீளமும் மற்ற நான்கு பிணைப்புகளும் 2.00 Å நீளம் கொண்ட குறுகிய நீள பிணைப்பாகவும் உள்ளன
# முதுபெரும் தாய்களின் கல்லறை



**முதுபெரும் தாய்களின் கல்லறை** (*Tomb of the Matriarchs*; எபிரேயம்: קבר האמהות, *Kever ha'Imahot*) என்பது இசுரேலின் திபேரியாவில் உள்ள கல்லறையாகும். இது விவிலியம் குறிப்பிடும் சில பெண்களின் (*முதுபெரும் தாய்கள்*), பாரம்பரியமாக நம்பப்படும் அடக்க இடமாகும். பின்வரும் பெண்களின் அடக்கம் செய்யப்பட்டுள்ளனர்:  

- பிலேயால், ராக்கேலின் வேலைக்காரி.
- செல்பால், லீயாலின் வேலைக்காரி.
- யோசபத், மோசேயின் தாய்.
- செல்போரா, மோசேயின் மனைவி.
- எலிசபா, ஆரானின் தாய்.
- அபிகையில், தாவீது அரசரின் மனைவிகளில் ஒருவர்.
# மிசோரம் பல்கலைக்கழகம்



**மிசோரம் பல்கலைக்கழகம்**, இந்தியாவின் மிசோரம் மாநிலத்தில் உள்ள மத்திய பல்கலைக்கழகம் ஆகும். இது இந்திய அரசின் பல்கலைக்கழக மானியக் குழுவின் கீழ் இயங்குகிறது. இந்திய பாராளுமன்றத்தில் இயற்றப்பட்ட *மிசோரம் பல்கலைக்கழகச் சட்டம் (2000)* என்னும் சட்டத்தின் அடிப்படையில் நிறுவப்பட்டது. இந்த பல்கலைக்கழகத்தின் வேந்தராக மிசோரம் மாநில ஆளுநர் பதவியில் இருப்பார்.  

## வளாகம்
மிசோரம் பல்கலைக்கழகத்தின் முதன்மை வளாகம் பரப்பளவில் பசுமையான மலைப்பகுதியில் சூழலில், தன்ஷ்ரில் என்னும் இடத்தில் அமைந்துள்ளது.  
பல்கலைக்கழக வளாகத்தினுள்ளேயே கேந்திரியா வித்யாலாயா பள்ளியும் அமைந்துள்ளது. இதில் இங்கு பணிபுரியும் பணியாளர்களின் குழந்தைகள் பயில்கின்றனர். பணியாளர்களின் நலனுக்காக மருத்துவகமும் வளாகத்துள்ளேயே அமைந்துள்ளது.  

| கேந்திரிய வித்யாலயா பள்ளி கட்டிடம்  
### வெளியீடுகள்
மாதம் ஒரு முறை **ஷில்அவுட்** என்ற ஆய்வக ஏடு தகவல் தொடர்பியல் துறை மாணவர்களால் கொண்டுவர படுகிறது. **லொங்லொதுய்** என்ற ஆண்டு இதழ் பல்கலைகழக மாணவர் சங்கத்தால் கொண்டு வரபடுகிறது.  

## நூலகம்
நூலகம் பட்டை குறியீடு தொழில்நுட்பத்துடன் கூடிய RFID நூலக மேலாண்மை அமைப்பு முறையில் செயல்படுகிறது. இலவசமாக இணையத்தை பயன்படுத்தி நிகழ் நிலை வாய்ப்புகளை (online access) வழங்குகிறது.  

## விளையாட்டு
மிசோரம் பல்கலைகழகம் நவீன உடற்பயிற்சி கூடத்துடன் கூடிய கால்பந்து, கூடைபந்து மற்றும் டேபிள் டென்னிஸ் கூடங்களையும் கொண்டுள்ளது. ஆண்டுதோறும் செப்டம்பர் மாதம் விளையாட்டு விழா நடைபெறுகிறது. கிழக்கு மண்டல பல்கலைக்கழகங்களுக்கிடையே நடைபெறும் கால்பந்து விளையாட்டு போட்டியில் 2008 மற்றும் 2009 ம் ஆண்டிற்கான சாம்பியன் பட்டத்தையும் 2010 ம் ஆண்டு இரண்டாம் இடத்தையும் மிசோரம் பல்கலைக்கழகம் வென்றுள்ளது. அனைத்திந்திய பல்கலைகழகங்கிடையேயான போட்டியில் 2008 ம் ஆண்டு கால் இறுதி வரை முன்னேறி 2010 ம் ஆண்டு சாம்பியன் பட்டமும் வென்றது.  
## தங்கும் வசதி
மிசோரம் பல்கலைக்கழகம் 100 பேர் தங்ககூடிய இரண்டு பெண்கள் விடுதியும் 30 பேர் தங்ககூடிய ஒரு விடுதியும் உள்ளது. 100 பேர் தங்ககூடிய 4 ஆண்கள் விடுதியும் உள்ளது.  

## துறைகள்
எட்டு பள்ளிகளும் அவற்றில் 35 துறைகளும் இயங்குகின்றன.  

| பொருளியல் மேலாண்மை & தகவல் அறிவியல் பள்ளி | புவி அறிவியல் & இயற்கை வள மேலாண்மை பள்ளி |
| --- | --- |
| *வணிகவியல் துறை
*பொருளியல் துறை
*மேலாண்மை துறை
*நூலகம் மற்றும் தகவல் அறிவியல்துறை
*மக்கள் தகவல் தொடர்பியல் துறை | *நிலவியல் துறை
*காட்டியல் துறை
*புவியியல் துறை
*தோட்டக்கலை & மருத்துவச் செடிகள் துறை
*சுற்றுச்சூழலியல் துறை
* ஊரக வளர்ச்சித் துறை |
| *தாவரவியல் துறை
*விலங்கியல் துறை
*உயிரித் தொழில்நுட்பம் துறை | *இயற்பியல் துறை
*வேதியியல் துறை
*கணிதம், & புள்ளியியல் துறை |
| *உளவியல் துறை
*சமூகப்பணி துறை
*சமூகவியல் துறை
*அரசறிவியல் துறை
*வரலாறு & இனவரைவியல் துறை
*பொது நிர்வாகம் துறை | *மிசோ மொழி துறை
*தூரக் கல்வி துறை
*ஆங்கிலம் துறை
*கல்வி துறை
*விளையாட்டு நிர்வாகம் துறை
*இந்தி துறை |
| கணினி பொறியியல் துறை
மின்னணுப் பொறியியல் துறை
மின்பொறியியல் துறை
தகவல் தொழில்நுட்பம் துறை
குடிசார் பொறியியல் துறை |  |
| *கட்டிடக்கலை துறை | } |
# மிசோ கவிஞர்கள் சதுக்கம்

**மிசோ கவிஞர்கள் சதுக்கம்** (மிசோ: Mizo Hlakungpui Mual, ஆங்கிலம்: Mizo Poets' Square) இந்திய மாநிலமான மிசோரத்தில் சம்பாய் மாவட்டத்தில் உள்ள கௌபங் என்னும் கிராமத்தில் அமைந்துள்ளது. இது மிசோ மொழிக் கவிஞர்களின் நினைவாகக் கட்டப்பட்டது. இது 1986ஆம் ஆண்டில் கட்டப்பட்டது.  

இந்த சதுக்கத்தின் வெள்ளி விழா 2011ஆம் ஆண்டின் ஏப்ரல் 6,7 தேதிகளில் கொண்டாடப்பட்டது.  

## மேலும் பார்க்க
- மிசோ இலக்கியம்
# லெங்புய் விமான நிலையம்



**லெங்புய் விமான நிலையம்** இந்திய மாநிலமான மிசோரத்தின் அய்சால் நகரத்தில் அமைந்துள்ளது. இங்கிருந்து கொல்கத்தா, குவகாத்தி, இம்பால் ஆகிய இடங்களுக்கு விமானங்கள் இயக்கப்படுகின்றன. இந்தியாவில் உள்ள மூன்று டேபிள் டாப் ஓடுபாதையைக் கொண்ட விமான நிலையங்களில் இதுவும் ஒன்றாகும். மற்றவை கோழிக்கோடு மற்றும் மங்களூர். இது விமானியிடமிருந்து மிகவும் துல்லியமான அணுகுமுறை தேவைப்படுகிறது.  

இந்த விமான நிலையம் 97.92 கோடி ரூபாய் மதிப்பில் கட்டப்பட்டது. இது இரண்டு ஆண்டுகள், இரண்டு மாதக் காலத்தில் கட்டி முடிக்கப்பட்டது. இதன் கட்டுமான பணிகள் டிசம்பர் 1995ம் ஆண்டு ஆரம்பிக்கபட்டு பிப்ரவரி 1998ம் ஆண்டு முடிக்கபட்டது. இதை கட்டுமுன் 130 கி.மீ (81 மைல்) தொலைவில் உள்ள பைரபி ரயில் நிலையமும், 205 கி.மீ (127 மைல்) தூரத்தில் உள்ள சில்சார் விமான நிலையம் மட்டுமே போக்குவரதுக்கு உகந்தது. இந்த விமான நிலையத்தில் 300 பயணிகள் வந்து செல்லும் அளவுக்கு வசதியுள்ளது. முன்பு ஏர் டெக்கான், கிங்பிஷர் நிறுவனமும் லெங்க்புயில் தன் சேவையை ஆரம்பித்தன, ஏப்ரல் 2012 க்கு பின் தன் சேவையை நிறுத்தி கொண்டன.  

## தொழில் நுட்ப விவரங்கள்
மலைபாங்கான இடத்தில் 2500 மீட்டர் விமான ஓடு தளத்திற்கு அடியில் நீரோடைகள் இருப்பது லெங்க்புய் விமான நிலையத்தின் தனித்துவம்.  

## வானூர்திகள்
# அடித்தளக் கல்

நிலத்தில் அடித்தளக் கல். மேலே இடப்பக்கத்தில் உள்ள வட்டமான துளை காணப்படுகிறது. கீழே குகைக்குச் செல்வதற்கான படிக்கட்டுகள் உள்ளன.]]  

**அடித்தளக் கல்** (*Foundation Stone*; எபிரேயம்: אבן השתייה, எழுத்துப்பெயர்ப்பு: *Even haShetiya*) அல்லது **பாறை** (அரபு: صخرة எழுத்துப்பெயர்ப்பு: *Sakhrah*, எபிரேயம்: סלע எழுத்துப்பெயர்ப்பு: *Sela*) என்பது எருசலேமின் பாறைக் குவிமாடத்தில் இதயப்பகுதியில் அமைந்துள்ள பாறையின் பெயர் ஆகும். இது **குத்தப்பட்ட கல்** எனவும், பாறையின் கீழே செல்ல அக்கல்லின் தென்கிழக்கு மூலையில் அமைந்துள்ள சிறிய துவாரத்தின் நிமித்தம் அழைக்கப்படுகிறது. இது யூதப் புனித இடமும், யூதப் பாரம்பரியத்தின்படி சொர்க்கத்திற்கும் பூமிக்கும் இடையிலான ஆன்மீக இணைப்பாகப் பார்க்கப்படுகிறது. பாரம்பரியமாக யூதர்கள் இதன் பக்கமாக இருந்தபடியே செபம் செய்வர்கள். ஏனென்றால் எருசலேம் கோவிலின் மகா பரிசுத்த இடம் இருந்த இடமாக இது நம்பப்படுகிறது.  

## இடம்

தற்கால யூத கல்வியலாளர்கள் அடித்தளக் கல் நான்கு சாத்தியமான இடங்களைப் பட்டியலிட்டுள்ளனர்:  
1. இப்போதுள்ள பாறைக் குவிமாடத்திற்குக் கீழே உடன்படிக்கைப் பெட்டியின் கீழே அமைந்திருந்தது.
1. இப்போதுள்ள பாறைக் குவிமாடத்திற்குக் கீழே பீடத்தின் கீழே அமைந்திருந்தது.
1. இப்போதுள்ள பாறைக் குவிமாடத்தின் தெற்கில் எல் காஸ் நீரூற்றுக்கு அருகில் உடன்படிக்கைப் பெட்டிக்குக் கீழே அமைந்திருந்தது.
1. இப்போதுள்ள பாறைக் குவிமாடத்தின் வடக்கில் உள்ள ஆவிகள் குவிமாடத்தினுள் உடன்படிக்கைப் பெட்டிக்குக் கீழே அமைந்திருந்தது.
# எபிரோன்



**எபிரோன்** (*Hebron*, அரபு: ; ) என்பது மேற்குக் கரையில் அமைந்துள்ள பலத்தீன் நகரம் ஆகும். இது தென் எருசலேமின் தூரத்தில் அமைந்துள்ளது.  

இந்நகர் பிதாப்பிதாக்கள், முதுபெரும் தாய்கள் ஆகியோரின் அடக்கம் செய்யப்பட்ட இடங்களைக் கொண்டிருப்பதால் மிகவும் குறிப்பிடத்தக்கதாகிறது. இதனால், எருசலேம் நகருக்கு அடுத்ததாக இரண்டாவது புனித நகராக யூதம் கருதுகிறது. ஆபிரகாம் உடன் தொடர்புபட்டிருப்பதால் யூதர், கிறித்தவர், முசுலிம் ஆகியோரால் மதிப்பளிக்கப்பட்ட நகராக உள்ளது. யூதமும் இசுலாமும் இதை புனித நகராகக் கருதுகின்றன.
# தந்தை பெரியார் அரசு கலை அறிவியல் கல்லூரி



**தந்தை பெரியார் அரசு கலை அறிவியல் கல்லூரி** (முன்பு **பெரியார் ஈ.வெ.ரா. கல்லூரி**)(*Thanthai Periyar Government Arts & Science College*) இந்தியாவின் தமிழ்நாட்டில், திருச்சிராப்பள்ளி மாவட்டத்தில் தன்னாட்சி தகுதியுடன் செயற்பட்டுவரும் தமிழக அரசின் கலை அறிவியல் கல்லூரியாகும். இக்கல்லூரி 1965ஆம் ஆண்டில் அப்போதைய தமிழக முதல்வர் பக்தவச்சலம் அவர்களால் தொடங்கி வைக்கப்பட்டது. இக்கல்லூரி தற்போது, திருச்சிராப்பள்ளி பாரதிதாசன் பல்கலைக்கழகத்திற்கு உட்பட்ட தன்னாட்சி கல்லூரியாக செயற்பட்டு வருகிறது.  

## வழங்கப்படும் படிப்புகள்
### இளநிலைப் படிப்புகள்
1. தமிழ் இலக்கியம்
1. ஆங்கில இலக்கியம்
1. வரலாறு
1. பொருளியல்
1. வணிகவியல்
1. கணிதம்
1. இயற்பியல்
1. வேதியியல்
1. தாவரவியல்
1. விலங்கியல்
1. புவியியல்
1. கணினி அறிவியல்
1. புள்ளியியல்
1. காட்சித் தொடர்பியல் (Visual Communication)

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- திருச்சிராப்பள்ளி மாவட்டத்திலுள்ள கல்வி நிலையங்கள்
# திபேரியு


**திபேரியு** அல்லது **திபேயாஸ்** (*Tiberias*; ; , **Tveria**, **Tiveria** <small></small>; , **; கிரேக்கம்: Τιβεριάς *Tiberiás*, Modern Greek: Τιβεριάδα *Tiveriáda*) என்பது கலிலேயக் கடலின் மேற்குக் கரைப்பகுதியில் அமைந்துள்ள ஓர் நகராகும். இது கி.பி 20 காலப்பகுதியில் உருவாக்கப்பட்டது. இதன் பெயர் திபேரியு மாமன்னரை கௌரவிக்கும் முகமாக அவருடைய பெயரைக் கொண்டு வைக்கப்பட்டது.
# இருசோடியம் சிட்ரேட்டு


**இருசோடியம் சிட்ரேட்டு** *(Disodium citrate)* என்பது Na<sub>2</sub>C<sub>6</sub>H<sub>6</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மிகச்சரியாகச் சொல்வதென்றால் இச்சேர்மத்தை இருசோடியம் ஐதரசன் சிட்ரேட்டு என்பார்கள். சிட்ரிக் அமிலத்தினுடைய அமில உப்பான இச்சேர்மம் உணவுப் பொருட்களில் ஆக்சிசனேற்ற தடுப்பானாகவும், பிற ஆக்சிசனேற்ற தடுப்பான்களின் விளைவுகளை மேம்படுத்தவும் பயன்படுகிறது. இவை தவிர அமிலத்தன்மையை ஒழுங்குபடுத்தும் அமிலத்தன்மை ஒழுங்குபடுத்தியாகவும் பித்த அமில தெளிவாக்கியாகவும் பயன்படுகிறது. ஊன்பசை, பழப்பாகு, இனிப்புகள், பனிப்பாகு, கார்பனேற்ற பானங்கள், பால்பொடி, மது மற்றும் பதப்படுத்தப்பட்ட பாலடைக்கட்டி முதலான குறிப்பிடத்தகுந்த பொருட்களைத் தயாரிக்க இச்சேர்மம் உதவுகிறது.  

சிறுநீர் பாதை நோய் தொற்றுக் கோளாறுகளை போக்க நோயாளிகளுக்கு இருசோடியம் சிட்ரேட் உதவுகிறது.
# வார்ப்புரு:மிசோரம்


| bodyclass = hlist  

| above = தலைநகரம்: **அய்சால்**  

| group1 = மாநிலச் சின்னங்கள்  
| list1 =  
- விலங்கு: இமயமலை செரோ
- பறவை: குயூமின் கோழி
- மலர்: ரெட் வந்தா
- மரம்: நாகமரம்

|group2 = அரசு  
|list2 =  
- ஆளுநர்
- முதலமைச்சர்
- சட்டப் பேரவை
- உயர் நீதிமன்றம்
- காவல்துறை

| group3 = புவியியல், வரலாறு, அரசியல், பண்பாடு  
| list3 =  
- புவியியல்
  - மிசோ மலைகள்
- வரலாறு
- அரசியல்
  - லால்தெங்கா
  - லால் தன்ஃகாவ்லா
  - சோரம்தாங்கா
  - மிசோ யூனியன் (1974 வரை)
  - மிசோ தேசிய முன்னணியின் எழுச்சி
  - மிசோ தேசிய முன்னணி
  - மிசோரம் அமைதி ஒப்பந்தம் 1986
  - ஜோரம் தேசியவாத கட்சி
  - ஜோரம் மக்கள் இயக்கம்
- பொருளாதாரம்
- மிசோ மக்கள்
- மிசோ மொழி
- இலக்கியம்
- மிசோ இசை
| group4 = மாவட்டங்கள்  
| list4 =  
1. அய்சால் மாவட்டம்
1. சாம்பாய் மாவட்டம்
1. கோலாசிப் மாவட்டம்
1. லாங்தலாய் மாவட்டம்
1. லுங்லேய் மாவட்டம்
1. மாமித் மாவட்டம்
1. சாய்ஹா மாவட்டம்
1. சேர்ச்சிப் மாவட்டம்
1. கௌசல் மாவட்டம்
1. சைத்துவல் மாவட்டம்
1. அனத்தியால் மாவட்டம்

| group5 = நகரங்கள்  
| list5 =  
- அய்சால்
- இஃகுநாஹதியால்
- கோலாசிப்
- வைரேங்டே
- கௌசால்
- கௌஹாய்
- சாம்பாய்
- சாய்துயால்
- சாய்ராங்
- சால்நாம்
- செர்ச்சிப்
- சைஹா
- தலாபுங்
- தார்லன்
- தேஞ்சால்
- பியேதே
- பைராபி
- மாமித்
- லாங்தலாய்
- லுங்லேய்
- லேங்புய்
- வடக்கு கான்புய்
- வடக்கு வான்லாய்பாய்
- வைரேந்தே

- |group6= கட்டமைப்பு வசதிகள்
| list6 =  
- லெங்புய் விமான நிலையம்
- சாய்ராங்-ஆனந்த விகார் முனைய இராஜதானி எக்ஸ்பிரஸ்
- Kaladan Multi-modal Transit Transport Project
- துய்ரியால் அணை
- செர்லுய் பி அணை
- பைராபி சாய்ராங் ரயில்வே

| group7 = கல்வி  
| list7 =  
- மிசோரம் பல்கலைக்கழகம்
- தேசிய தொழில்நுட்பக் கழகம், மிசோரம்
- கலக எதிர்ப்பு மற்றும் வன போர்ப் பயிற்சிப் பள்ளி

| group8 = சுற்றுலா  
| list8 =  
- ரெய்க் கிராமம்
- வாண்டாங் அருவி
- பாலாக் தில்
- முய்ஃபாங்
- Solomon's Temple, Aizawl
- Tam Dil

| group9 = பாதுகாக்கப்பட்ட இடங்கள்  
| list9 =  
- முர்லன் தேசியப் பூங்கா
- பாங்புய்
- டம்பா புலிகள் காப்பகம்

| group10 =இணையதளம்  
| list10 =  

| below =  
- 

}}<noinclude>  

</noinclude>
# பென்சா மாகாணம்


## புவியியல்
### முதன்மை ஆறுகள்
பென்சா மாகாணத்தில் சுமார் 3000 ஆறுகள் உள்ளன. இவற்றின் ஒட்டுமொத்த நீளம் 15,458 கி.மீ ஆகும். இதில் கீழ்கண்டவை பெரிய ஆறுகள்:  
- சுரா ஆறு
- மோக்சா ஆறு
- கபியோர் அல்லது ஹஃப்யோர் ஆறு
- பென்சா ஆறு. இந்த ஆற்றின் பெயராலேயே பென்சா நகரம் அமைந்துள்ளது.

## விலங்குகள்
இந்த பிராந்தியத்தில் முதுகெலும்புள்ள விலங்கினங்கள் 316 வகையான இனங்கள் உள்ளன. இதில்  
- நீர்நில வாழ்வன சுமார் பத்து இனங்கள்
- பறவைகள் 200 இனங்கள்
- ஊர்வன சுமார் எட்டு இனங்கள்
- பாலூட்டிகள் 68 இனங்கள்
- நீர்நிலைப் பகுதிகளில் சுமார் 50 மீன் இனங்கள் உள்ளன.

## பொருளாதாரம்
பென்சா மாகாணம் வோல்கா பொருளாதாரப் பகுதியில் அமைந்துள்ளது. இங்கு உருசியாவின் முன்னணி தயாரிப்புகளான கோதுமை, கம்பு, ஓட்ஸ், தினை ஆகிய தானியங்கள் மற்றும் தீவனப்பயிர்கள், காய்கறிகள், உருளைக்கிழங்கு, கடுகு, மற்றும் இறைச்சி ஆகியவை உற்பத்தி செய்யப்படுகின்றன.  

## மக்கள் வகைப்பாடு
**மாகாண மக்கள் தொகை:** 1,386,186 (2010 கணக்கெடுப்பு); 1,452,941 (2002 மக்கள் தொகை கணக்கெடுப்பு); 1,504,309 (1989 மக்கள் தொகை கணக்கெடுப்பு)  

### முதன்மைப் புள்ளிவிவரங்கள்
**2012ம் ஆண்டு**  
- பிறப்பு: 14,777 (1000 பேருக்கு 10.8)
- இறப்பு: 20,419 (1000 பேருக்கு 14.9)
**2008ம் ஆண்டு**  
- பிறப்பு: 7,962 (2008 ஜனவரி-சூலை)
- இறப்பு: 13,608 (2008 ஜனவரி-சூலை)

### மொத்தக் கருத்தரிப்பு விகிதம்
- 2009 - 1.38
- 2010 - 1.37
- 2011 - 1.36
- 2012 - 1.48
- 2013 - 1.49
- 2014 - 1.54 (கணிப்பு)
### இனக்குழுக்களின் விகிதாச்சாரம் (2010)
- ரஷ்யர்கள் - 86,8%
- தடார்கள் - 6.4%
- மால்டோவியர்கள் - 4.1%
- உக்ரைனியர்கள் - 0.7%
- சுவாஷ் மக்கள் - 0.4%
- ஆர்மேனியர்கள் - 0.3%
- மற்றவர்கள் - 1.3%
- 43,283 பேர் கணக்கெடுப்பில் தங்கள் இனக்குழுவைப் பற்றி குறிப்பிடாதவர்கள்.

## சமயம்
2012 ஆண்டின் அலுவல்முறைக் கணக்கெடுப்புப்படி, இந்த மாகாண மக்கள்தொகையில் 42.9% பேர் உருசிய மரபுவழித் திருச்சபை கிருத்தவர்கள், 2% பேர் திருச்சபை இணைப்பில்லாத பொதுவான கிருத்துவர்கள், 1% கிழக்கு மரபுவழி திருச்சபை கிருத்தவர்கள், 7% முஸ்லீம்கள், 15% சமயநாட்டமற்ற ஆன்மீக நம்பிக்கையுள்ளவர்கள், 9% நாத்திகர்கள், 3.1% மற்ற சமயங்களைச் சேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# மிசோ இலக்கியம்


**மிசோ இலக்கியம்**, மிசோ மொழியின் பேச்சு மரபு, எழுத்து மரபு ஆகியவற்றின் இலக்கியங்களை உள்ளடக்கியது. இந்த இலக்கிய வழக்கு மிசோ மொழியில் தோன்றினாலும், பவி, பைதே, ஹமார் ஆகிய மொழிகளின் தாக்கத்தையும் பெற்றுள்ளது.  

1860 - 1894 ஆண்டுகளுக்கு இடைப்பட்ட காலம் மிசோ இலக்கியத்தின் முக்கியமான காலம். இதன் பின்னரே மிசோ நாட்டுப்புறக் கதைகளும் எழுத்துவடிவம் பெற்றன.  

பின்னர், கிறிஸ்தவ மதம் பரவத் தொடங்கிய காலத்தில், இந்த மொழிக்கான அகராதியையும், இலக்கண நூலையும் கிறிஸ்தவ மிஷனரியைச் சேர்ந்தோர் எழுதினர்.  

## மேலும் பார்க்க
- மிசோ கவிஞர்கள் சதுக்கம்
# பிணன்



**பிணன்** அல்லது **மிருதன்** (*zombie*) என்பது இறந்த மாந்தரின் உடலுக்கு உயிரூட்டுவதன் மூலம் உருவாக்கப்படும் ஒரு கற்பனையான சாகா உருவமாகும்.  

## திரைப்படங்களில்
- 1968இல், சோர்ச்சு உரொமேரோ இயக்கிய பிணன் படமான *நைட் ஒப் த லிவிங்க் தெட்* வெளியாகி, வெற்றிபெற்றது.
# கடக்நாத்


**கருங்கோழி** அல்லது **நாட்டுக்கருப்புக் கோழி**, **கருங்கால் கோழி**, **கடக்நாத் கோழி** ( Kadaknath ) போன்ற பெயர்களால் அழைக்கப்படுவது இந்தியாவில் காணப்படும் கோழியாகும். இது இந்தியாவின் மத்தியப் பிரதேசத்தைச் சேர்ந்தது. இது "'காலாமசி"' எனவும் அழைக்கப்படுகிறது (கருஞ்சதைக் கோழி). இந்தக் கோழி இனம் கருப்புநிற இறைச்சிக்கும், நல்ல சுவைக்கும் புகழ்பெற்றது. இதன் இறைச்சியை உண்பதால் நல்ல வீரியம் உண்டாவதாக நம்பப்படுகிறது. இதன் உடலில் மெலனின் நிறமி மிகுந்து காணப்படுவதால் இவ்வாறு காணப்படுகிறது.  

இதன் இறைச்சியில் உள்ளதாகக் கூறப்படும் மருத்துவ குணங்களால் இதன் இறைச்சிக்கு அதிக தேவை உள்ளது. இதனால் இந்தக் கோழிகளை அழிவில் இருந்து காக்க, மாநில அரசு வறுமைக்கோட்டிற்கு கீழ் வாழும் 500 குடும்பங்களுக்கு இந்த கோழியை வளர்க்க நிதி ஆதரவு மற்றும் உதவி பெறும் திட்டத்தை துவங்கியுள்ளது.  

## விமர்சனங்கள்
- கருங்கோழி மற்ற நாட்டுக் கோழிகளைப் போல அடைக்காப்பதில்லை என்று அவற்றை நாட்டுக் கோழி வகைகளில் சில கோழி வளர்ப்பாளர்கள் ஏற்றுக் கொள்வதில்லை.
- சந்தையில் கருங்கோழியின் தேவை அதிகமிருப்பதால் சில கருங்கோழி பண்ணையாளர்கள் அதிக விலைக்கு விற்பதாக ஓர் விமர்சனம் உள்ளது.
- கருங்கோழியின் மருத்துவ குணம் குறித்தான முறையான ஆய்வு முடிவுகள் இந்திய அரசாலும், மருத்துவ துறையாலும் வெளியிடப்படவில்லை. இதனால் மக்கள் கருங்கோழியை எந்த நோயின் மருந்தாகவும் உட்கொள்வதை மருத்துவதுறை அங்கிகரிக்கவில்லை.

## காட்சியகம்
# பாலாக் தில்



**பாலாக் ஏரி** (மிசோ மொழி: Palak Dil, மாரா மொழி: Pala Tipo) இந்தியாவின் மிசோரம் மாநிலத்தில் உள்ள பெரிய ஏரியாகும். இது மாரா தன்னாட்சி மாவட்டக் குழுவுக்கு உட்பட்ட சைஹா மாவட்டத்தில் உள்ள புரா கிராமத்தில் உள்ளது. இங்கு பல்வேறு இனங்களைச் சேர்ந்த விலங்குகளும் செடிகளும் வாழ்கின்றன. இந்த ஏரி பாலாக் காட்டுயிர் காப்பகத்தின் ஒரு பகுதியாகும்.  

*பாலா* என்ற சொல் மாரா மொழிப் புராணக் கதையில் இருந்து வந்தது. டிபோ என்ற சொல்லுக்கு ஏரி என்று பொருள். இதை மிசோ மொழியில் பாலாக் தில் என்று அழைக்கின்றன. இதன் பெயரால் மிசோரம் மாநில சட்டமன்றத் தொகுதிக்கு பாலாக் சட்டமன்றத் தொகுதி என்று பெயர் உள்ளது.  

இந்த ஏரியை மிதிவண்டி உள்ளிட்ட வாகனங்களில் சென்றடையலாம். புரா, தோங்கலோங், லாங்பான் உள்ளிட்ட கிராமங்கள் அருகில் உள்ளன.  

இந்த ஏரி உண்டானதை பற்றிய செவி வழிக் கதைகள் கூறப்படுகின்றன.
# வாண்டாங் அருவி



**வண்டாங் அருவி** (*Vantawng Falls*) இந்திய மாநிலமான மிசோரத்தின் செர்ச்சிப் மாவட்டத்தில் உள்ள தென்சால் என்ற ஊருக்கு தெற்கில் 5 கி.மீ தொலைவில் உள்ளது. இது செர்ச்சிப்பில் இருந்து 30 கி.மீ தொலைவிலும், அய்சால் நகரத்தில் இருந்து 137 கி.மீ தொலைவிலும் அமைந்துள்ளது. இந்தியாவில் உயரமான அருவிகளின் பட்டியலில் வண்டாங் அருவி பதின்மூன்றாவது இடத்தில் உள்ளது.  

இந்த அருவி இரண்டு அடுக்காக அமைந்தது. இது 229 மீட்டர் உயரமுடையது.  

## மேலும் பார்க்க
- இந்திய அருவிகளின் பட்டியல்
# பெயாட்டே ஷெய்ப்பே


**பெயாட்டே ஷெய்ப்பே** (*Beate Zschäpe* ஜனவரி 2, 1975 புனைபெயர்கள்: சுசான் டீனெல்ற், மண்டி போல், பெய்ர்பெல் புசிலோவ்ஸ்கி) ஒரு செருமானிய வலதுசாரித் தீவிரவாதி ஆவார். இவர் தேசிய சோசலிச திரைமறைவு அமைப்பின் உறுப்பினராக நம்பப்படுபவர்.  

## குடும்பமும் வாழ்க்கையும்
பெயாட்டே ஷெய்ப்பேயின் தாயார் கிழக்கு ஜெர்மனியைச் சேர்ந்தவர். தந்தையார் உருமேனியர். தாயாரும் தந்தையாரும் உருமேனியாவில், புக்காரெஸ்ற் நகரில், ஒரே வகுப்பில் பல் வைத்தியம் கற்றவர்கள். பெயாட்டே ஷெய்ப்பே தனது தந்தையை ஒரு போதும் சந்தித்ததில்லை. இவரது தந்தை 2000இல் இறக்கும் வரை இவரைத் தனது மகள் என ஏற்றுக் கொள்ளவில்லை. இவர் அடிக்கடி தனது அம்மம்மாவின் பொறுப்பிலேயே வாழ்ந்தவர். இவரது தாயார் இருதடவைகள் விவாகரத்துச் செய்து கொண்டவர். ஒவ்வொரு முறையும் தாயாரின் புதிய நட்பின் பெயரை தனது குடும்பப் பெயராகப் பெற்றுக் கொண்டவர். 15வது வயதுக்குள் தான் வாழ்ந்த நகரான யேனாவிலும், அதைச் சுற்றியுள்ள இடங்களிலுமாக 6 தடவைகள் வீடு மாற வேண்டிய சூழ்நிலைக்கு உள்ளானவர்.  

## கல்வியும் தொழிலும்
1982-1983இல் பெயாட்டேயின் இரண்டாவது வகுப்புப் பாடசாலை அறிக்கையின் படி இவர் நல்ல புள்ளிகளைப் பெறுவதற்கான பிரயத்தனங்களைச் செய்திருக்கிறார். ஆனாலும் இவரது கவனக்குறைவு, ஒழுங்கின்மை போன்ற காரணங்களால் இவரால் ஒரு திறமையான மாணவியாகத் திகழ முடியவில்லை. இவர் 1991 இல் தனது 15/16வது வயதில் யேனா நகரில் "யோகான் வோல்ப் காங்க் பொன் கொய்தே" பாடசாலையில் தனது பத்தாம் வகுப்பைப் படித்து முடித்த பின்னர், வேலை இல்லாதவர்களுக்கான வேலைஉருவாக்கத் திட்டத்தின் கீழ் ஒரு வர்ணம் தீட்டுபவரின் உதவியாளராகப் பணி புரியத் தொடங்கினார். அதன் பின் 1992 இலிருந்து 1996 வரை தோட்டத்தொழிற் பயிற்சியைத் தொழிற்கல்வியாகக் கற்று காய்கறி வளர்ப்பில் நிபுணர் ஆனார்.
# தே. கல்லுப்பட்டி ஊராட்சி ஒன்றியம்



**தே. கல்லுப்பட்டி ஊராட்சி ஒன்றியம்** (T.KALLUPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

இவ்வூராட்சி ஒன்றியத்தில் 42 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் டி. கல்லுப்பட்டியில் இயங்குகிறது  

## மக்கள் தொகை
2011ஆம் ஆண்டு இந்திய மக்கள் தொகை கணக்கெடுப்பின்படி, இந்த ஊராட்சி ஒன்றியத்தின் மொத்த மக்கள் தொகை 67,426 ஆகும். அதில் ஆண்கள் 33,289; பெண்கள் 34,137. பட்டியல் சமூக மக்களின் தொகை 17,499 ஆக உள்ளது. அதில் ஆண்கள் 8,730; பெண்கள் 8,769. பட்டியல் பழங்குடி மக்களின் தொகை 1 (ஆண்) ஆக உள்ளது.  

## ஊராட்சி மன்றங்கள்
தே. கல்லுப்பட்டி ஊராட்சி ஒன்றியத்தில் உள்ள 42 ஊராட்சி மன்றங்களின் விவரம்;  

1. அப்பக்கரை
1. எம். செங்குளம்
1. எல். கொட்டாணிபட்டி
1. எஸ். அரசப்பட்டி
1. எஸ். கீழப்பட்டி
1. எஸ். பாறைபட்டி
1. எஸ். மேலப்பட்டி
1. ஏ. தொட்டியபட்டி
1. கவுண்டன்பட்டி
1. காடனேரி
1. காரைக்கேணி
1. கிளாங்குளம்
1. குமராபுரம்
1. கூவலப்புரம்
1. கெஞ்சம்பட்டி
1. சந்தையூர்
1. சாலிசந்தை
1. சிட்டுலொட்டி
1. சிலார்பட்டி
1. சிலைமலைப்பட்டி
1. சின்னபூலாம்பட்டி
1. சின்னமுத்துலிங்காபுரம்
1. சின்னாரெட்டிபட்டி
1. டி. குண்ணத்தூர்
1. தும்மநாய்க்கன்பட்டி
1. நல்லமரம்
1. பாப்புரெட்டிபட்டி
1. பாப்பையாபுரம்
1. பி. அம்மாபட்டி
1. பி. சுப்புலாபுரம்
1. பி. முத்துலிங்காபுரம்
1. புல்கட்டை
1. புளியம்பட்டி
1. மத்தக்கரை
1. மோதகம்
1. ராவுத்தன்பட்டி
1. ரெங்கபாளையம்
1. லட்சுமிபுரம்
1. வன்னிவேலம்பட்டி
1. வி. அம்மாபட்டி
1. வேளாம்பூர்
1. வையூர்

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# தென்னிந்தியக் கலாச்சாரம்

**தென்னிந்தியக் கலாச்சாரம்** அல்லது **திராவிடக் கலாச்சாரம்** அல்லது **திராவிடப் பண்பாடு** என்பது தமிழ்நாடு, கேரளம், கர்நாடகம், ஆந்திர பிரதேசம், தெலுங்கானா ஆகிய தென்னிந்தியா மாநிலங்கள் மற்றும் இலங்கை நாட்டில் தென்னிந்திய மற்றும் தமிழர்கள் வாழும் வட-கிழக்கு மாகாணங்களின் கலாச்சாரத்தைக் குறிப்பதாகும். தென்னிந்தியக் கலாச்சாரம் இந்தியக் கலாச்சாரத்தின் முக்கிய பகுதியாகவும், வேறுபட்ட வடிவத்தினைக் கொண்டதாகவும் காணப்படுகின்றது. தாய்மை மற்றும் உடலின் அழகைக் கொண்டாடுவதன் மூலமாக எல்லையற்ற அண்டத்தினைக் கொண்டாடுவதாக இக்கலாச்சாரம் இருக்கின்றது. இக்கலாச்சாரம் அதனுடைய நடனம், உடை, சிற்பம் ஊடான எடுத்துக்காட்டுகள் மூலம் நிரூபணமாகின்றது  

## பாரம்பரிய உடை
தென்னிந்திய பெண்கள் பாரம்பரியமாக புடவையையும் (சேலை), ஆண்கள் சாரனும் (சாரம்) அணிவர். இது வெள்ளை வேட்டியாகவோ அல்லது வண்ணமான தனித்துவமான பற்றிக்கு அலங்கரிப்பிலான லுங்கியாகவோ இருக்கும்.  

## உணவு
அரிசி முதன்மையான உணவு. கேரளா, கர்நாடகாவின் கடற்கறைப் பகுதிகள், மற்றும் தமிழ்நாட்டின் கன்னியாகுமரி மாவட்டம் போன்ற இடங்களில் தேங்காய் அதிக அளவு உணவில் சேர்த்துக்கொள்ளப்படுகிறது.  

## இசை

## நடனம்
பரதநாட்டியம், கரகாட்டம், ஒயிலாட்டம், கதக்களி, குச்சுப்பிடி போன்றவை தென்னிந்தியாவின் புகழ்பெற்ற நடனங்கள்.  
## கட்டக்கலை
தஞ்சை பெரியக் கோவில், மாமல்லபுரம் சிற்பங்கள், பத்மநாபபுரம் அரண்மனை போன்றவை தென்னிந்தியர்களின் கட்டடக்கலைக்கு உதாரணங்கள்.  
## கல்வி
தமிழின் பழம்பெரும் காப்பியமான தொல்காப்பியம், தமிழின் ஐம்பெரும் காப்பியங்களான சிலப்பதிகாரம், மணிமேகலை,சீவக சிந்தாமணி வளையாபதி, குண்டலகேசி, மற்றும் உலக பொதுமறையாம் திருக்குறள் ஆகியவை தென்னிந்தியர்களின் கல்விப்புலமைக்கு உதாரணங்கள்.
# இலங்கையில் பௌத்தம்



இலங்கையின் மொத்த சனத்தொகையில் 70.2 சதவீதமானோர் **தேரவாத பௌத்தத்தைப்** பின்பற்றுகின்றனர். 2012 சனத்தொகைக் கணக்கெடுப்பின் படி 14,222,844 பேர் பௌத்த சமயத்தைப் பின்பற்றுகின்றனர்.  

## வரலாறு
இலங்கையில் பாரம்பரிய பதிவுகள் (தீபவம்சம்) கி.மு. 4ம் நூற்றாண்டில் இலங்கைக்கு பௌத்தம் அசோக சக்கரவர்த்தியின் மகனாகிய மகிந்தவினால் தேவநம்பிய தீசன் ஆட்சிக்காலத்தில் அறிமுகப்படுத்தப்பட்டது எனக் கூறுகின்றன. அக்காலத்தில் அரச மரக்கிளையொன்று இலங்கைக்கு கொண்டுவரப்பட்டு முதலாவது துறவிகள் மடம் இலங்கை அரசன் உதவியுடன் அமைக்கப்பட்டது.
# டம்பா புலிகள் காப்பகம்



**டம்பா புலிகள் காப்பகம்**, இந்திய மாநிலமான மிசோரத்தில் உள்ளது. இது வங்காளதேச எல்லைக்கு அருகிலும், அய்சாலில் இருந்து 127 கி.மீ தொலைவில் உள்ளது. இது 550 சதுர கி.மீ பரப்பளவில் அமைந்துள்ளது. இந்திய அரசின் புலிகள் பாதுகாப்புத் திட்டத்தின் மூலம் இந்த காப்பகத்துக்கு நிதி வழங்கப்படுகிறது.  

## காட்டுயிர்கள்
இங்கு சிறுத்தை, கடமா, மான், சோம்பேறிக் கரடி, பெரிய தேவாங்கு, செம்முகக் குரங்கு, இந்திய மலைப் பாம்பு, காட்டுப்பன்றி ஆகிய விலங்குகளும், பல்வேறு பறவையினங்களும் வாழ்கின்றன.  

## மேலும் பார்க்க
- இந்தியாவிலுள்ள தேசியப் பூங்காக்கள்
# லெங்தெங் காட்டுயிர் காப்பகம்


**லெங்தெங் காட்டுயிர் காப்பகம்** இந்திய மாநிலமான மிசோரத்தில் சம்பாய் மாவட்டத்தில் உள்ளது. இங்கு அரிய வகை பறவைகள் வாழ்கின்றன. 1999ஆம் ஆண்டில் இந்த இடத்தை பாதுகாப்புக்கு உட்பட்ட இடமாகவும், 2001ஆம் ஆண்டில் காட்டு விலங்குகள் காப்பகமாகவும் இந்திய் அரசின் சுற்றுச்சூழல் மற்றும் வனங்கள் அமைச்சகம் அறிவித்தது.  

## புவியியல்
இந்த காப்பகம் மியான்மர் உடனான இந்திய எல்லைக்கு அருகில், சம்பாய் மாவட்டத்தில் அமைந்துள்ளது. இது லம்சால் என்ற கிராமத்துக்கு அருகில் அமைந்துள்ளது. இங்கோபா என்ற நகரம் அருகிலுள்ளது. இந்த காப்பகம் 12000 ஹெக்டேர்கள் பரப்பளவில் அமைந்துள்ளது. இங்கு மலைக்குன்றுகளும் உள்ளன. இங்கு அரிய வகை பறவைகளும் வாழ்கின்றன.
# முர்லன் தேசியப் பூங்கா



**முர்லன் தேசியப் பூங்கா** இந்திய மாநிலமான மிசோரத்தின் சம்பாய் மாவட்டத்தில் உள்ளது. இந்த பூங்கா கிட்டத்தட்ட 200 சதுர கி.மீ பரப்பளவில் அமைந்துள்ளது. இது அய்சாலில் இருந்து 245 கி.மீ தொலைவில் உள்ளது. இந்த பூங்காவின் தெற்கில் லெங்தெங் காட்டுயிர் காப்பகம் அமைந்துள்ளது குறிப்பிடத்தக்கது. இங்கு 25 வகையான பாலூட்டி இனங்களும், 150 வகையான பறவைகளும், 35 வகையான மருந்துச் செடிகளும், மூங்கில், ஆர்க்கிட் செடிகளும் உள்ளன.  

இந்த இடம் 1991ஆம் ஆண்டில் தேசியப் பூங்கா<nowiki/>வாக அறிவிக்கப்பட்டது.  

## செடிகள்
காட்டிற்குள் சூரிய ஒளி புக முடியாத காரணத்தினால், இந்த பகுதிக்கு திரும்பி வர முடியாத இடம் என்ற பெயர் உண்டு. இங்கு*கருவாலி மரம்*, *சண்பகம்*, ஆர்க்கிட் உள்ளிட்ட செடி வகைகள் உள்ளன.  

## விலங்குகள்
இங்கு புலி, சிறுத்தை, கடமான், மான், அணில், கருங்கரடி, ஹுலக் கிப்பான், செம்முகக் குரங்கு, மலை மைனா உள்ளிட்ட பறவைகளும் விலங்குகளும் வாழ்கின்றன.
# பாங்புய் தேசியப் பூங்கா



**பாங்புய் தேசியப் பூங்கா** இந்திய மாநிலமான மிசோரத்தின் லாங்தலாய் மாவட்டத்தில் அமைந்துள்ளது. இது மாநிலத் தலைநகரான அய்சால் நகரத்தில் இருந்து 300 கி.மீ தொலைவில் உள்ளது. இந்த பூங்கா மியான்மர் எல்லைக்கு அருகில் உள்ளது. இங்கு பாங்புய் என்ற உயரமான மலைச் சிகரம் உள்ளது. மலையும், அருகில் உள்ள காடும் பூங்காவின் நிர்வாக எல்லைக்குள் உள்ளன.  

## காட்டுயிர்
இங்கு தேன்சிட்டு, மலையாடு, பெரிய தேவாங்கு, புலி, சிறுத்தை, சிறுத்தைப் பூனை, கருங்கரடி உள்ளிட்ட விலங்குகளும் பறவையினங்களும் வாழ்கின்றன. கரும்பருந்து, அண்டங்காக்கை உள்ளிட்ட அரிய வகை பறவைகளும் காணப்படுகின்றன. இங்கு*படைச்சிறுத்தை*யையும் காண முடியும். இங்கு ஆர்க்கிட், மூங்கில் உள்ளிட்டவற்றையும் காணலாம்.  

## சுற்றுலா
நவம்பர் முதல் வாரத்தில் இருந்து ஏப்ரல் இறுதி வரை தேசியப் பூங்காவுக்கு பார்வையாளர்கள் வந்து செல்ல அனுமதி உண்டு. இறுதியாக எடுக்கப்பட்ட கணக்கெடுப்பின்படி, 52 வெளிநாட்டுப் பயணிகள் உட்பட 569 பார்வையாளர்கள் வந்து சென்றனர்.  

## மேலும் பார்க்க
- பாங்புய்
# பிளஃப் தீவு (அந்தமான்)

**பிளஃப் தீவு** *(Bluff Island)* என்பது அந்தமான் தீவில் உள்ள ஒரு சிறிய தீவாகும். 500-600 மீ அகலம் கொண்ட குறுகிய கால்வாய்கள் இத்தீவை மேற்கில் சிபைக் தீவிலிருந்தும், தெற்கில் தெற்கு அந்தமானிலிருந்தும் பிரிக்கின்றன. இத்தீவின் பரப்பளவு 1.14 கி.மீ<sup>2</sup> ஆகும். இத்தீவு இந்தியாவின் ஒன்றியப் பிரதேசமான அந்தமான் நிக்கோபார் தீவுகளின் ஒரு பகுதியாக உள்ளது.  

1949 ஆம் ஆண்டில் எஞ்சியிருந்த அந்தமான் தீவுக்கூட்டத்தின் சில பழங்குடிமக்களை நோய்கள் மற்றும் பிற அச்சுறுத்தல்களில் இருந்து பாதுகாக்க இத்தீவுக்கு இடம் மாற்றப்பட்டனர். 1961 ஆம் ஆண்டில் அவர்கள் எண்ணிக்கையானது 19 நபர்கள் என்ற மிகக்குறைவான அளவை எட்டியிருந்தது. 1969 ஆம் ஆண்டில் அவர்களை பிளஃப் தீவைவிட சற்றுப் பெரிய சிட்ரெய்ட் தீவுக்கு மீண்டும் இடம் மாற்றினர். 1987 ஆம் ஆண்டில் பிளஃப் தீவு ஒர் இயற்கைப் பாதுகாப்பகமாக மாறியது.
# பாம்பூபிளாட்



**பாம்பூபிளாட்** *(Bombooflat)* என்பது இந்தியாவின் ஆட்சிப் பகுதிக்கு உட்பட்ட அந்தமான் நிக்கோபார் தீவுகள் ஒன்றியப் பிரதேசத்தில் உள்ள அந்தமான் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பில் உள்ளபடி இவ்வூரின் மக்கள் தொகை 6790 ஆகும். இம்மக்கள் தொகையில் 53 சதவீதம் மக்கள் ஆண்கள் மற்றும் 47 சதவீதம் மக்கள் பெண்களாவர். இவ்வூரின் கல்வியறிவு 72 சதவீதம் ஆகும். இந்த அளவு தேசிய கல்வியறிவு அளவை விட அதிகமாகும். தேசிய கல்வியறிவு சதவீதம் அப்பொழுது 59.5 சதவீதமாக இருந்தது. பாம்பூபிளாட் ஊரில் வாழ்ந்த மக்களில் ஆண்கள் 77 சதவீதத்தினரும் பெண்கள் 67 சதவீதத்தினரும் கல்வியறிவு பெற்றவர்களாக இருந்தனர். 12 சதவீதத்தினர் 6 வயதுக்குக் குறைவான சிறுவர்களாக இருந்தனர்.
# சாய்ஹா



சாய்ஹா, இந்திய மாநிலமான மிசோரத்தின் சாய்ஹா மாவட்டத்தில் உள்ளது. இது மாரா தன்னாட்சி மாவட்டக் குழுவின் தலைநகரமாகும்.  

## அரசியல்
இந்த நகரம் சாய்ஹா சட்டமன்றத் தொகுதிக்கும், மிசோரம் மக்களவைத் தொகுதிக்கும் உட்பட்டது.  

## மக்கள்
2014 ஆம் ஆண்டு கணக்கெடுப்பின்படி, இங்கு 25,110 மக்கள் வாழ்கின்றனர். இவர்களில் 79% மக்கள் கல்வியறிவு பெற்றுள்ளனர். மிசோரத்தின் 2008ஆம் ஆண்டு கணக்கெடுப்பில், இங்கு 29,275 மக்கள் வசிக்கின்றனர்.  

## போக்குவரத்து
இங்கிருந்து 300 கி.மீ தொலைவில் உள்ள அய்சால் நகரத்தை தேசிய நெடுஞ்சாலை வழியாக சென்றடையலாம்.